[{"text_idx": "#000002", "text": "Ni ellitig\u0302as c\u0302irkau\u0306 6:30. Ni plabas foriri frue \u2013 celo 8:30 \u2013 c\u0302ar la itinero de la tago proksimig\u0302as 80 kilometrojn, kun malebenajoj certe alireblaj sed al kiuj ni ne plu kutimas. Cetere, la vetero promesas esti varma ankau\u0306 c\u0302i tie, ec\u0302 se la 27\u00b0 c\u0302i tie povas, en Francio, instigi al kondescendendan rideton."}, {"text_idx": "#000003", "text": "G\u0302i devus esti des pli facila c\u0302ar ni ne havas tendon por malmunti, c\u0302ar ni luis s\u0302irmejon c\u0302e kampadejo. Resume, temas nur pri matenmang\u0302o, prepari kaj s\u0302argi la selsakojn."}, {"text_idx": "#000005", "text": "Ni forlasas Hobro-n lau\u0306 la Mariager Fjordo, c\u0302i-foje lau\u0306 la suda bordo. Dum la unuaj kilometroj estas ne tiom facilaj grimpadoj."}, {"text_idx": "#000006", "text": "La urbeto Mariager estas tre bela kun siaj stratoj pavimitaj per s\u0302tonetoj, tamen ne tre facila por niaj bicikloj, ni devas dec\u0302evalig\u0302i."}, {"text_idx": "#000007", "text": "Tiu c\u0302i urbo de 2.500 log\u0302antoj organizas post kelkaj semajnoj la \"Politikan Festivalon de Eu\u0306ropo\", forumon kiu celas faciligi la dialogon inter eu\u0306ropaj institucioj, asocioj kaj civitanoj. C\u0302i tio estas des pli rimarkinda, ke, ekde nia alveno en Danujo, ni ne vidis eu\u0306ropan flagon."}, {"text_idx": "#000008", "text": "Ankau\u0306 estas bonega bakejo kaj kukejo en la vilag\u0302o... sed tio estas alia historio."}, {"text_idx": "#000009", "text": "La pejzag\u0302o estas varia, ni veturas foje en la arbaro, foje en la kamparo, plej ofte sur malgrandaj trankvilaj vojoj. Ni povus esti en Francio : la vojoj serpentumas, la malsupreniroj kaj grimpadoj alternas, la pejzag\u0302oj estas diversaj."}, {"text_idx": "#000010", "text": "La mallonga deturnig\u0302o de la bicikla vojo tra la urbo Dania, feriejo por ric\u0302uloj c\u0302e la rando de la fjordo, estas tre agrabla."}, {"text_idx": "#000011", "text": "Pasinte Assens, ni iras sudoriente. La regiono s\u0302ajnas malpli ric\u0302a c\u0302i tie. La domoj ofte estas pli grandaj sed pli malnovaj. Multaj bezonus laborojn. Ni ankorau\u0306 renkontas grandiozajn farmkonstruaj\u0302ojn, kiuj, por kelkaj el ili, aspektas kiel grandbienoj au\u0306 malgrandaj kasteloj."}, {"text_idx": "#000012", "text": "Pikniko en Havndal sur la benko de parkejo, kies plej granda merito estas esti en ombro kaj trovig\u0302i tre proksime de la eta superbazaro, kiu vendas tre malvarmajn bierojn, preskau\u0306 frostitajn. Bona afero !"}, {"text_idx": "#000013", "text": "Paro estas instalita sur sia teraso. Ni petas de ili fres\u0302an akvon c\u0302ar tiu de niaj boteloj jam varmig\u0302is. Oni ankorau\u0306 rakontas al ni pri la Tour de France, pasio c\u0302i tie."}, {"text_idx": "#000014", "text": "Ni alvenas al Udbyh\u00f8j. La urbo estas dividita en du fare de Randers Fjord. La pramo, kiun ni prenas, kiu estis j\u0302us forironta, permesas al ni atingi la sudan flankon de la urbo."}, {"text_idx": "#000015", "text": "La pejzag\u0302o estas tiam grandioza. La kampoj de cerealoj etendig\u0302as senfine en la montetoj. Ili havas belajn kolorojn, de pajleflavo g\u0302is okro."}, {"text_idx": "#000016", "text": "En Store Sj\u00f8rup, ni vidas merkato. Kial ne, ni havas iom da tempo."}, {"text_idx": "#000017", "text": "Ve\u0301ronique lasas sin konvinki de la fis\u0302vendistino. S\u0302i estas tre agrabla kaj s\u0302i estas parolema. La avantag\u0302o de fumita au\u0306 sekigita fis\u0302o estas ke g\u0302i ne bezonas esti konservita malvarma. Ni foriris kun peco da fumaj\u0302ita salmo, sekigita skombro kaj tri fis\u0302aj buletoj."}, {"text_idx": "#000018", "text": "Ve\u0301ro ac\u0302etas ankau\u0306 paron da gantoj de sinjorino, kiu bredas siajn s\u0302afojn, tondas ilin, kartigas kaj s\u0302pinas ilian lanon, trikas g\u0302in kaj vendas la pretan produkton c\u0302i tie. Pro la temperaturo, Vero certe estos s\u0302ia nura kliento por la tago."}, {"text_idx": "#000019", "text": "La vojo, lau\u0306 kiu ni devis iri al la kampadejo, ne plu ekzistas, superkreskita de herboj kaj rubusoj, ni devas fari deturnig\u0302on kaj aldoni du-tri kilometrojn al la taga itinero por finfine atingi trolog\u0302atan kaj bruan kampadejon. La najbaro estas agrabla: li prenas niajn glacipakaj\u0302ojn en la frostujo en sia ruldomo. Ili estos bonvenaj morgau\u0306. La temperaturo devus esti ec\u0302 pli alta ol hodiau\u0306."}]